CELEX: 32017R1859
Language: lv
Date: 2017-10-16 00:00:00
Title: Padomes Īstenošanas regula (ES) 2017/1859 (2017. gada 16. oktobris), ar ko īsteno Regulu (ES) 2017/1509 par ierobežojošiem pasākumiem pret Korejas Tautas Demokrātisko Republiku

16.10.2017   
            
            
               LV
            
            
               Eiropas Savienības Oficiālais Vēstnesis
            
            
               LI 265/5
            
         PADOMES ĪSTENOŠANAS REGULA (ES) 2017/1859
   (2017. gada 16. oktobris),
   ar ko īsteno Regulu (ES) 2017/1509 par ierobežojošiem pasākumiem pret Korejas Tautas Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) 2017/1509 (2017. gada 30. augusts) par ierobežojošiem pasākumiem pret Korejas Tautas Demokrātisko Republiku un ar ko atceļ Regulu (EK) Nr. 329/2007 (1) un jo īpaši tās 47. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2017. gada 30. augustā pieņēma Regulu (ES) 2017/1509.
            
         
               (2)
            
            
               Ņemot vērā KTDR nepārtrauktās un paātrinātās kodolprogrammas un ballistisko raķešu programmas, ar ko tā pārkāpj vairākās ANO DP rezolūcijās izklāstītos pienākumus, Regulas (ES) 2017/1509 XV un XVI pielikumā iekļautajam personu un vienību sarakstam būtu jāpievieno trīs personas un sešas vienības.
            
         
               (3)
            
            
               Tāpēc būtu attiecīgi jāgroza Regulas (ES) 2017/1509 XV un XVI pielikums,
            
         IR PIEŅĒMUSI ŠO REGULU.
   1. pants
   Regulas (ES) 2017/1509 XV un XVI pielikumu groza tā, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2017. gada 16. oktobrī
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  OV L 224, 31.8.2017., 1. lpp.
   
   
      PIELIKUMS
      
                  I.
               
               
                  Regulas (ES) 2017/1509 XV pielikumā iekļauto personu, vienību un struktūru sarakstu attiecīgajās iedaļās papildina ar turpmāk minētajām personām un vienībām.
                  
                              a)
                           
                           
                              Fiziskās personas, kas norādītas saskaņā ar 34. panta 4. punkta a) apakšpunktu
                              
                                           
                                       
                                       
                                          Vārds, uzvārds (un iespējamie pseidonīmi)
                                       
                                       
                                          Informācija identifikācijai
                                       
                                       
                                          Sarakstā iekļaušanas datums
                                       
                                       
                                          Pamatojums
                                       
                                    
                                          “31.
                                       
                                       
                                          
                                             KIM Jong Sik
                                          
                                       
                                       
                                          Direktora vietnieks, Militārās industrijas ministrijas Munīcijas rūpniecības departaments (Munitions Industry Department in Military Industry Ministry)
                                       
                                       
                                          16.10.2017.
                                       
                                       
                                          Kā Munīcijas rūpniecības departamenta direktora vietnieks sniedz atbalstu KTDR kodolprogrammām vai ballistisko raķešu programmām, tostarp 2016. gadā piedaloties ar kodolprogrammu vai ballistiskajām raķetēm saistītos pasākumos un 2016. gada martā – pasākumā, kurā iepazīstināja ar kādu iekārtu, par kuru KTDR apgalvoja, ka tā esot miniatūra kodolierīce.
                                       
                                    
                                          32.
                                       
                                       
                                          
                                             RI Pyong Chol
                                          
                                       
                                       
                                          Dzimšanas datums: 1948.
                                          Pirmais direktora vietnieks, Munīcijas rūpniecības departaments
                                       
                                       
                                          16.10.2017.
                                       
                                       
                                          Munīcijas rūpniecības departamenta pirmajam direktora vietniekam ir būtiska nozīme KTDR ballistisko raķešu programmā. Viņš ir piedalījies vairumā ballistisko raķešu izmēģinājumu un sniedz informāciju Kim Jong Un, tostarp 2016. gada janvāra kodolizmēģinājumā un ceremonijā.”
                                       
                                    
                        
                              b)
                           
                           
                              Juridiskas personas, vienības un struktūras, kas norādītas saskaņā ar 34. panta 4. punkta a) apakšpunktu
                              
                                           
                                       
                                       
                                          Nosaukums (un iespējams pieņemtais nosaukums)
                                       
                                       
                                          Atrašanās vieta
                                       
                                       
                                          Sarakstā iekļaušanas datums
                                       
                                       
                                          Pamatojums
                                       
                                    
                                          “5.
                                       
                                       
                                          Tautas bruņoto spēku ministrija (Ministry of People's Armed Forces)
                                       
                                       
                                           
                                       
                                       
                                          16.10.2017.
                                       
                                       
                                          Atbild par to, ka tiek nodrošināts atbalsts un vadība KTDR Stratēģiskajiem raķešspēkiem, kuri kontrolē KTDR kodolraķešu un konvencionālo stratēģisko raķešu vienības. Stratēģiskie raķešspēki ar Apvienoto Nāciju Organizācijas Drošības padomes Rezolūciju 2356 (2017) ir iekļauti sankciju sarakstā.
                                       
                                    
                                          6.
                                       
                                       
                                          Korejas Tautas armija (Korean People's Army)
                                       
                                       
                                           
                                       
                                       
                                          16.10.2017.
                                       
                                       
                                          Korejas Tautas armijas sastāvā ir Stratēģiskie raķešspēki, kuri kontrolē KTDR kodolraķešu un konvencionālo stratēģisko raķešu vienības. Stratēģiskie raķešspēki ar Apvienoto Nāciju Organizācijas Drošības padomes Rezolūciju 2356 (2017) ir iekļauti sankciju sarakstā.”
                                       
                                    
                        
            
                  II.
               
               
                  Regulas (ES) 2017/1509 XVI pielikumā aiz virsraksta “To personu, vienību vai struktūru saraksts, kas minētas 34. panta 1. punktā un 34. panta 3. punktā” iekļauj šādu tekstu:
                  
                              “a)
                           
                           
                              Fiziskas personas
                              
                                           
                                       
                                       
                                          Vārds, uzvārds (un iespējamie pseidonīmi)
                                       
                                       
                                          Informācija identifikācijai
                                       
                                       
                                          Sarakstā iekļaušanas datums
                                       
                                       
                                          Pamatojums
                                       
                                    
                                          1.
                                       
                                       
                                          
                                             KIM Hyok Chan
                                          
                                       
                                       
                                          Dzimšanas datums: 9.6.1970.
                                          Pases Nr.: 563410191 Sekretārs, KTDR vēstniecība Luandā
                                       
                                       
                                          16.10.2017.
                                       
                                       
                                          
                                             Kim Hyok Chan ir bijis priekšsēdētājs organizācijā Green Pine, kas ir ANO sankciju sarakstā iekļauta vienība, tostarp viņš, pārkāpjot Apvienoto Nāciju Organizācijas Drošības padomes rezolūcijās paredzētos aizliegumus, ir piedalījies sarunās par Angolas jūras spēku kuģu renovācijas līgumiem.
                                       
                                    
                        
                              b)
                           
                           
                              Juridiskas personas, vienības un struktūras
                              
                                           
                                       
                                       
                                          Nosaukums (un iespējams pieņemtais nosaukums)
                                       
                                       
                                          Atrašanās vieta
                                       
                                       
                                          Sarakstā iekļaušanas datums
                                       
                                       
                                          Pamatojums
                                       
                                    
                                          1.
                                       
                                       
                                          
                                             Korea International Exhibition Corporation
                                          
                                       
                                       
                                           
                                       
                                       
                                          16.10.2017.
                                       
                                       
                                          
                                             Korea International Exhibition Corporation ir palīdzējusi vienībām, kurām piemēro sankcijas, no tām izvairīties, rīkojot Phenjanas Starptautisko tirdzniecības izstādi (Pyongyang International Trade Fair), kura dod iespēju šīm vienībām pārkāpt ANO sankcijas, turpinot ekonomisko darbību.
                                       
                                    
                                          2.
                                       
                                       
                                          
                                             Korea Rungrado General Trading Corporation
                                          
                                          jeb: Rungrado Trading Corporation
                                          
                                       
                                       
                                          Adrese: Segori-dong, Pothonggang District, Pyongyang, KTDR
                                          Tālrunis: 850-2-18111-3818022
                                          Fakss: 850-2-3814507
                                          E-pasts: rrd@co.chesin.com
                                       
                                       
                                          16.10.2017.
                                       
                                       
                                          
                                             Korea Rungrado General Trading Corporation ir palīdzējusi pārkāpt ar Apvienoto Nāciju Organizācijas Drošības padomes rezolūcijām piemērotās sankcijas, piedaloties raķešu Scud pārdošanā Ēģiptei.
                                       
                                    
                                          3.
                                       
                                       
                                          
                                             Maritime Administrative Bureau
                                          
                                          jeb: North Korea Maritime Administration Bureau
                                          
                                       
                                       
                                          Adrese: Ryonhwa-2Dong, Central District, Pyongyang, KTDR
                                          PO Box 416
                                          Tālr. 850-2-18111 Ex 8059
                                          Fakss: 850 2 381 4410
                                          E-pasts: mab@silibank.net.kp
                                          Tīmekļa vietne: www.ma.gov.kp
                                       
                                       
                                          16.10.2017.
                                       
                                       
                                          
                                             The Maritime Administrative Bureau ir palīdzējusi apiet Apvienoto Nāciju Organizācijas Drošības padomes uzliktās sankcijas, tostarp pārdēvējot un pārreģistrējot sankcijām pakļauto vienību aktīvus un nodrošinot falsificētus dokumentus kuģiem, kuriem piemēro Apvienoto Nāciju Organizācijas sankcijas.
                                       
                                    
                                          4.
                                       
                                       
                                          
                                             Pan Systems Pyongyang
                                          
                                          jeb: Wonbang Trading Co.
                                       
                                       
                                          Adrese: Room 818, Pothonggang Hotel, Ansan-Dong, Pyongchon district, Pyongyang, KTDR
                                       
                                       
                                          16.10.2017.
                                       
                                       
                                          
                                             Pan Systems ir palīdzējusi apiet Apvienoto Nāciju Organizācijas Drošības padomes uzliktās sankcijas, piedaloties mēģinājumā pārdot ieročus un saistītus materiālus Eritrejai.
                                          
                                             Pan Systems arī atrodas Galvenā izlūkošanas biroja kontrolē un rīkojas tā vārdā; Galvenajam izlūkošanas birojam Apvienoto Nāciju Organizācija piemēro sankcijas.”